Na osnovu člana 38 stav 1 tačka 2 Zakona o lokalnoj samoupravi („Službeni list Crne Gore”, br. 2/18) i člana 43 Statuta Opštine Bar („Službeni list Crne Gore - opštinski propisi“, br. 37/18), Skupština Opštine Bar na sjednici održanoj \_\_\_\_\_\_\_\_\_\_\_\_\_\_2019. godine, donijela je

ODLUKU

o stavljanju van snage Odluke o visini otpremnine lokalnim službenicima i namještenicima u Opštini Bar

(„Službeni list Crne Gore - opštinski propisi“, br. 44/15 od 11.12.2015.g.)

Član 1

Stavlja se van snage Odluka o visini otpremnine lokalnim službenicima i namještenicima u Opštini Bar objavljena u „Službenom listu Crne Gore - opštinski propisi“, broj 44/15.

Član 2

 Ova Odluka stupa na snagu osmog dana od dana objavljivanja u „Službenom listu Crne Gore - opštinski propisi“.

Broj: 030 -\_\_\_\_\_\_\_\_\_

Bar, \_\_\_\_\_\_\_\_\_2019. godine

 **SKUPŠTINA OPŠTINE BAR**

 **PREDSJEDNIK**

 **Mićo Orlandić**

O B R A Z L O Ž E NJ E

 PRAVNI OSNOV

Pravni osnov za donošenje Odluke o stavljanu van snage Odluke o visini otpremnine loklanim službenicima i namještenicima u Opštini Bar sadržan je u odredbama:

- člana 38 stav 1 tačka 2 Zakona o lokalnoj samoupravi („Službeni list Crne Gore“, br. 02/18), kojim je propisano da Skupština donosi propise i druge opšte akte;

- člana 43 Statuta opštine Bar („Službeni list Crne Gore - opštinski propisi“, br. 37/18) kojim je propisano da Skupština opštine donosi propise i druge opšte akte, uvodi i utvrđuje opštinske poreze, takse, naknade i druge sopstvene prihode.

 RAZLOZI ZA DONOŠENJE ODLUKE

Vlada Crne Gore je 11. jula 2019. godine, donijela Odluku o otpremnini u slučaju sporazumnog prestanka radnog odnosa zaposlenih u javnom sektoru, koja je objavljena u „Službenom listu Crne Gore“, br. 41/19 i Odluku o izmjenama Odluke o otpremnini u slučaju sporazumnog prestanka radnog odnosa zaposlenih u javnom sektoru, koja je objavljena u „Službenom listu Crne Gore“, br. 55/19. Obzirom da se Odluka o otpremnini u slučaju sporazumnog prestanka radnog odnosa zaposlenih u javnom sektoru („Službeni list Crne Gore“, br. 41/19 i 55/19) u smislu člana 9 Odluke odnosi i na zaposlene u organu lokalne uprave, organu i službi lokalne samouprave i ustanovi čiji osnivač je lokalna samouprava i koji se finansiraju iz budžeta lokalne samouprave, pa se iz tog razloga pristupilo izradi ove Odluke.

Naime, protivzakonito je primjenjivati istovremeno dva propisa kojima je na isti način ili slično uređeno određeno pitanje zbog čega je predloženo stavljanje van snage Odluke o visini otpremnine lokalnim službenicima i namještenicima u Opštini Bar („Službeni list Crne Gore - opštinski propisi“, br. 44/15), kao pravnog akta niže pravne snage u odnosu na Odluku, koju je Vlada Crne Gore donijela kao državni organ.

Na osnovu izloženog, predlaže se Skupštini opštine Bar da donese Odluku o stavljanju van snage Odluke o visini otpremnine lokalnim službenicima i namještenicima u Opštini Bar („Službeni list Crne Gore - opštinski propisi“, br. 44/15).

 **SEKRETARIJAT ZA FINANSIJE**